stanford-oval/wikipedia huggingface dataset:
Oceana

Oceana vuonna 2012
Oceana Mahlmann (s. 23. tammikuuta 1982 Hampuri) on saksalainen laulaja. Hänen genreihinsä kuuluvat soul, pop, R&B, reggae ja dance-pop. Oceanan äiti on saksalainen suunnittelija ja isä martiniquelainen DJ.
Oceanan ensimmäinen albumi Love Supply julkaistiin vuonna 2009. Kappale sisälsi kolme singleä, joista ensimmäinen oli Cry Cry. Kappale on menestys ja se oli tuon vuoden myydyin kappale Puolassa. Vuonna 2012 Oceana julkaisi Embassy Musicin kanssa toisen albuminsa, My Housen. Tuo albumi sisälsi muun muassa vuoden 2012 jalkapallon EM-kisojen tunnuskappaleen Endless Summerin ja kaksi muuta singleä. Oceanan itse kirjoittamaa Endless Summeria katsottiin YouTubessa yli 60 miljoonaa kertaa ja laulu itse myi monta kertaa kultaa tai platinaa monessa Euroopan maassa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Naby Keïta

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Naby Deco Keïta
Syntymäaika: 10. helmikuuta 1995 (ikä 29)
Syntymäpaikka: Conakry, Guinea
Pelipaikka: keskikenttäpelaaja
Pituus: 172 cm
Paino: 68 kg
Seura
Seura: Liverpool
Pelinumero: 8
Junioriseurat
2004–2012: Horoya
Seurat
| Vuodet | Seura | O | (M) |
| 2012–2013 | Horoya | – | (–) |
| 2013–2014 | Istres | 23 | (4) |
| 2014–2016 | Red Bull Salzburg | 59 | (17) |
| 2016–2018 | RB Leipzig | 58 | (14) |
| 2018–2023 | Liverpool | 84 | (7) |
| 2023– | Werder Bremen | - | (-) |
Maajoukkue
| 2013– | Guinea | 52 | (12) |
 Seurajoukkueuran tilastot kattavat vain kansalliset sarjat, päivitetty 25. kesäkuuta 2023.  Maajoukkueuran tilastot päivitetty 25. kesäkuuta 2023.
Naby Deco Keïta (s. 10. helmikuuta 1995 Conakry) on guinealainen jalkapalloilija, pelipaikaltaan keskikenttäpelaaja, joka edustaa kaudesta 2023–2024 lähtien Bundesliigassa pelaavaa Werder Bremeniä.
Seurajoukkueura

Keïta pelasi juniorivuotensa guinealaisessa Horoyassa. Kesällä 2013 hän siirtyi ranskalaiseen Istresiin. Keïta pelasi kaudella 2013–2014 seurassa 23 Ligue 2 -ottelua, joissa hän teki neljä maalia.
Kesällä 2014 Keïta siirtyi Itävallan Bundesliigassa pelaavaan Red Bull Salzburgiin. Hän pelasi ensimmäisen pääsarjatason ottelunsa 26. heinäkuuta 2014, kun Red Bull Salzburg voitti Wiener Neustadtin vieraissa 5–0. Yhteensä Keïta pelasi kaudella 2014–2015 liigassa 30 ottelua tehden viisi maalia, ja seuraavalla kaudella 29 ottelua tehden 12 maalia. Hän voitti Red Bull Salzburgissa molempina kausina sekä liigamestaruuden että Itävallan cupin. Hänet valittiin Itävallan Bundesliigan vuoden pelaajaksi kaudella 2015−2016.
Kesällä 2016 Keïta siirtyi Saksan Bundesliigassa pelaavaan RB Leipzigiin 15 miljoonan euron siirtosummalla. Hän teki kaudella 2016−2017 pelaamissaan 31 liigaottelussa kahdeksan maalia ja antoi kahdeksan maalisyöttöä. Seuraavalla kaudella hän viimeisteli 27 sarjaottelussa kuusi maalia. Mestarien liigassa hän teki viidessä ottelussa kaksi maalia.
Keita siirtyi Englannin Valioliigan Liverpooliin 60 miljoonan euron siirtosummalla heinäkuussa 2018. Debyyttikaudellaan hän teki 25 liigaottelussa kaksi maalia. Mestarien liigassa hän pelasi kuudessa ottelussa ja teki yhden maalin, mutta oli nivusvamman vuoksi sivussa voitokkaasta loppuottelusta. Liverpoolin mestaruuskaudella 2019–2020 hän pelasi 18 valioliigaottelussa, tosin vain yhdeksän kertaa avauskokoonpanossa, ja teki kaksi maalia. Hän voitti myös seurajoukkueiden maailmanmestaruuden. Mestarien liigassa hän pelasi neljä ottelua ja teki yhden maalin. Seuraavalla kaudella hän pelasi vain kymmenessä liigaottelussa ja neljässä Mestarien liigan pelissä.
Keita pelasi kaudella 2021–2022 kymmenen Mestarien liigan ottelua ja teki yhden maalin. Tappiollisessa loppuottelussa hän tuli vaihdosta kentälle. Valioliigassa pelaamissaan 23 ottelussa hän viimeisteli kolme maalia. Hän oli avauskokoonpanossa Liverpoolin voittamissa FA Cupin ja liigacupin loppuotteluissa. Seuraavalla kaudella hän kärsi useista loukkaantumisista ja pelasi vain kahdeksan valioliigaottelua. Hän oli voittamassa FA Community Shieldiä.
Keïta siirtyy ilmaissiirrolla Bundesliigan Werder Bremeniin kesällä 2023.
Maajoukkueura

Guinean maajoukkueessa Keïta pelasi ensimmäisen ottelunsa 28. heinäkuuta 2013, kun Guinea voitti Malin 1–0 vuoden 2014 African Nations Championship -turnauksen karsintaottelussa. Keïta oli mukana AM-kilpailuissa 2015 pelaten kaikissa Guinean neljässä ottelussa. Ensimmäisen maaottelumaalinsa hän teki MM-karsintaottelussa Namibiaa vastaan marraskuussa 2015. Hän pelasi Afrikan-mestaruuskilpailuissa kaksi ottelua 2019 ja kolme ottelua 2022.
Keita valittiin Guinean vuoden jalkapalloilijaksi 2015.
Saavutukset

Red Bull Salzburg
Itävallan Bundesliiga: 2014–2015, 2015–2016
Itävallan cup: 2014–2015, 2015–2016
Liverpool
Mestarien liiga: 2018−2019
Englannin Valioliiga: 2019−2020
FA Cup: 2021−2022
Englannin liigacup: 2021−2022
FA Community Shield: 2022
Aiheesta muualla

Kuvia tai muita tiedostoja aiheesta Naby Keïta Wikimedia Commonsissa
Liverpool – Englannin Valioliiga
1 Alisson |
2 Gomez |
3 Endō |
4 van Dijk |
5 Konaté |
7 Díaz |
8 Szoboszlai |
9 Núñez |
10 Mac Allister |
11 Salah |
14 Chiesa |
17 Jones |
18 Gakpo |
19 Elliott |
20 Jota |
21 Tsimikas |
26 Robertson |
38 Gravenberch |
56 Jaroš |
62 Kelleher |
66 Alexander-Arnold |
78 Quansah |
84 Bradley |
Manageri Slot
Nengone

| Nengone> Tiedot |
| --- | --- |
Alue:   Uusi-Kaledonia
Puhujia:  9400
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet Oseanialaiset kielet Uusikaledonialaiset kielet
ISO 639-3:  nen
 Ohje 
Nengone on Uudessa-Kaledoniassa puhuttava austronesialainen kieli. Kieli kuuluu oseanialaiseen kieliryhmään. Kielen puhujat asuvat Marén saarella. Kielellä on arviolta 9400 puhujaa eikä sillä ole virallista asemaa.
Kieltä kirjoitetaan latinalaisin aakkosin. Raamattu käännettiin kokonaisuudessaan nengoneksi vuonna 1903.
Kieltä opetetaan kouluissa ja korkeakouluissa. Uusikaledonialainen OK! Ryos -yhtye laulaa musiikkiaan nengonen kielellä.
Fonologia > Konsonantit

|  | Labiaali | Labiodentaali | Dentaali | Alveolaari | Retroflex | Alvelopalataali | Velaari | Glottaali |
| --- | --- | --- | --- | --- | --- | --- | --- | --- |
| Nasaali | m̥ | m |  |  | n̥ | n |  | ɲ | ŋ̥ | ŋ |  |
| Klusiili | p | b |  |  | t | d | ʈ | ɖ |  | k | g | ʔ |
| Affrikaatta |  |  |  |  |  | ʧ | ʤ |  |  |
| Frikatiivi |  | (f) | θ | s | z |  | ʃ | (x) | ɣ | h |
| Lateraali |  |  |  | l |  |  |  |  |
| Tremulantti |  |  |  | r |  |  |  |  |
| Puolivokaali | w̥ | w |  |  |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ |  | ɔ |
| Avoin |  | a |  |
Lähde:
Kielioppi ja sanasto

Lukusanat 1–10 nengoneksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| sa | rewe | tini | ece | sedong | sedong ne sa | sedong ne rew | sedong ne tin | sedong ne ec | ruenin |
Nikolai Gusakov

| Mitalit> Maa:  Neuvostoliitto.Miesten yhdistetty. Olympialaiset  | Mitalit> Maa:  Neuvostoliitto.Miesten yhdistetty. Olympialaiset  | Mitalit> Maa:  Neuvostoliitto.Miesten yhdistetty. Olympialaiset  | Maa:  Neuvostoliitto> Miesten yhdistetty. |
| --- | --- | --- | --- |
|  Pronssia | Squaw Valley 1960 | normaalikilpailu |  |
Nikolai Nikolajevitš Gusakov (Никола́й Николаевич Гусако́в; 14. toukokuuta 1934 – 14. joulukuuta 1991) oli neuvostoliittolainen yhdistetyn hiihtäjä.
Gusakov voitti olympiapronssia vuoden 1960 talviolympialaisissa. Hänestä tuli Neuvostoliiton ensimmäinen yhdistetyn olympiamitalisti.
Gusakov harjoitteli puna-armeijan alaisuudessa, ensin Moskovassa ja myöhemmin Leningradissa.
Käännös suomeksi
Nousiaisten Nummen työväentalo

| Nousiaisten Nummen työväentalo |
| --- | --- |
Osoite:  Työväentalontie 4, Nousiainen,
Sijainti:  Nousiainen
Koordinaatit:  60°36′04″N, 22°05′02″E
Rakennustyyppi:  työväentalo
Valmistumisvuosi:  1920–1922
Suunnittelija:  työväenyhdistyksen rakennuskomitea
Runkorakenne:  puu
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nousiaisten Nummen työväentalo on Nousiaisten kunnan Nummen kylässä sijaitseva työväentalo. Talon omistaa nykyisin Nutturlan Makasiiniteatteri.
Historiaa

Nousiaisten työväenyhdistys perustettiin vuonna 1907. Työväentalo rakennettiin vuosina 1920–1922. Tontti oli aluksi vuokralla, mutta se lunastettiin omaksi myöhemmin. Rakennustyöt suunnitteli työväenyhdistyksen rakennuskomitea. Rakennustyön valvojana toimi yhdistyksen jäsen Laine Honkasalo.
Rakennus

Talo on lautarakenteinen. Talon rakennustarpeet ostettiin Yläneen sahalta, ja niitä saatiin myös keräyksillä. Talon pohja oli aluksi vinkkelin muotoinen, eteiskuisti rakennettiin myöhemmin talon sisäkulmaan. Talossa on taitekatto. Juhlasalin puoleisella sivulla on leveä poikkipääty. Julkisivut oli laudoitettu vaakaponttilaudoituksella ja yläkerta pystylaudoituksella. Talo on punaiseksi maalattu ja päätyjen yläosat valkoisiksi. Kivijalka on tehty tasakokoisista luonnonkivilohkareista.
Nykyinen käyttö

Työväentalo on myyty vuonna 2018 päävuokralaisena toimineelle nuorisoteatterille. Se toimii talossa edelleen nimellä Nutturlan Makasiiniteatteri.
Normanin piirikunta

Normanin piirikunnan oikeustalo Adassa.
Normanin piirikunnan sijainti Minnesotassa.
Normanin piirikunta on Minnesotassa Yhdysvalloissa sijaitseva piirikunta. Se perustettiin 17. helmikuuta 1881. Vuoden 2018 arvion mukaan siellä asui 6 475 asukasta. Vuoden 2010 väestönlaskentaan nähden laskua oli 5,5 prosenttia, jolloin piirikunnassa asui 6 852 asukasta. Piirikunnan pääkaupunki on Ada, joka on myös sen suurin kaupunki 1 707 asukkaallaan.
Piirikunnan pinta-ala on 2 260,5 neliökilometriä. Sen asukastiheys on 2,9 asukasta neliökilometriä kohden.
Piirikunta on saanut nimensä siellä olleesta suuresta norjalaisasutuksesta.
Ohranan talo

| Ohranan talo |
| --- | --- |

Osoite:  Punanotkonkatu 4 - Korkeavuorenkatu 21
Sijainti:  Ullanlinna, Helsinki
Rakennustyyppi:  kerrostalo
Valmistumisvuosi:  1889
Suunnittelija:  Axel Högberg
Rakennuttaja:  Per Erik Färlander
Omistaja:  Suomen valtio
Runkorakenne:  tiili
Julkisivumateriaali:  rappaus
Kerrosluku:  kuusi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ohranan talo on Helsingissä Korkeavuorenkadun ja Punanotkonkadun kulmassa sijaitseva uusrenessanssityylinen kerrostalo. Vuonna 1889 valmistuneen rakennuksen omisti pitkään Suomen valtio. Rakennuksessa on kuusi kerrosta.
Talon arkkitehti on ruotsalainen Axel Högberg, ja sen rakennutti ruotsalainen maalarimestari Erik Färlander. 1. kesäkuuta 1889 siihen alkoi muuttaa asukkaita. Talolla oli sittemmin vaihtuvia omistajia, kunnes Venäjän valtio osti sen 1904.
Talo oli alun perin asuintalo, jossa oli vuokralaisina monen ammatin edustajia ja "silmiin pistävän monta leskirouvaa", joilla oli alivuokralaisina opiskelijoita. 1900-luvun alusta talo oli Venäjän valtion käytössä, ja siinä asui ensin venäläisiä santarmeja. Sen jälkeen talossa toimi Venäjän salaisen poliisin Ohranan Suomen osasto, ja siinä oli myös Suomen santarmihallitus esikuntineen. Asuinhuoneistoissa asui Venäjän armeijan upseereita. Kansalaissodan aikana talo on todennäköisesti ollut Punakaartin käytössä.
Vuonna 1918 rakennus tuli Suomen valtion omistukseen ja Sotasaaliskeskusosaston kiinteistöosaston haltuun, ja se siirtyi lähes kokonaan virastokäyttöön. Vuonna 1921 se tuli täysin virastokäyttöön, ja siinä toimivat Puolustusministeriö ja Yleisesikunta. Vuosina 1931–1939 rakennuksessa kokoontui Puolustusneuvosto, jonka johtaja oli marsalkka Mannerheim. Sen jälkeen se oli vuodesta 1939 yli 70 vuotta rajavartiolaitoksen käytössä. Talo suojeltiin 1980-luvulla ja peruskorjattiin. Peruskorjauksessa säilytettiin kuitenkin paljon vanhaa, muun muassa siellä olleet 66 kaakeliuunia. Rajavartiolaitos muutti rakennuksesta 2012 tilapäistiloihin Kalasatamaan ja etsii uusia toimitiloja.
Senaatti-kiinteistöt myi rakennuksen Grand Residence Development Oy:lle ja rakennus palautetaan asuintaloksi. Asuinrakennuksen suunnittelusta vastaa arkkitehti Jani Prunnila
Aiheesta muualla

Kuvia tai muita tiedostoja aiheesta Ohranan talo Wikimedia Commonsissa
Korkeavuorenkatu 21, Rakennushistoriallinen selvitys (Arkistoitu – Internet Archive) (Arkkitehtitoimisto ark-byroo, 27.9.2013, ladattava PDF)
Not as We

| ”Not as We” Alanis Morissette |
| --- | --- | --- |

Singlen tiedot
 Albumilta: Flavors of Entanglement
 Äänitetty : 2007
 Julkaistu: 25. marraskuuta 2008
 Tekijä(t): Alanis Morissette
 Tuottaja(t): Guy Sigsworth
 Tyylilaji: piano rock
 Kesto: 04.45
 Levy-yhtiö: Maverick
Alanis Morissetten muut singlet
| ”In Praise of the Vulnerable Man” 2008 | ”Not as We” 2008 | ”Guardian” 2012 |
Not as We on kanadalaisen laulaja-lauluntekijä Alanis Morissetten kappale hänen seitsemänneltä studioalbumilta Flavors of Entanglement. Kappale julkaistiin Pohjois-Amerikassa albumin toisena singlenä, kun taas Euroopassa "In Praise of the Vulnerable Man" julkaistiin albumin toisena singlenä. Kappale julkaistiin radioon 13. lokakuuta 2008.
25. marraskuuta 2008 Not as We (Remixes) EP julkaistiin Kanadassa. EP sisältää kappaleen radio editin ja kuusi muuta remixiä.
Kappaleen musiikkivideon ohjasi James Whitaker. Se kuvattiin Los Angelesissa 10. syyskuuta 2008.
Listasijoitukset

| Listat (2008) | Paras sijoitus |
| --- | --- |
UK Singles (The Official Charts Company): 197
U.S. Billboard Bubbling Under Hot 100 Singles: 22
Käännös suomeksi
Oceanan piirikunta

Oceanan piirikunta (engl. Oceana County) on Yhdysvaltojen Michiganin osavaltiossa sijaitseva piirikunta. Sen väkiluku oli 26 659 vuonna 2020. Piirikunnan hallintokeskus on Hartin kaupunki. Piirikunta on perustettu vuonna 1840.
Aiheesta muualla

Kuvia tai muita tiedostoja aiheesta Oceanan piirikunta Wikimedia Commonsissa
Not That Kind

| Not That Kind Anastacia |
| --- | --- | --- |

Studioalbumin tiedot
 Julkaistu: 16. kesäkuuta 2000
 Tuottaja(t): Louis Biancaniello,Richie Jones, Rickey Minor, Travon Potts, Evan Rogers, The Shadowmen, Carl Sturken, Ric Wake, Sam Watters
 Kesto: 50.24
 Levy-yhtiö: Epic, Daylight
Listasijoitukset
  9.
Anastacian muut studioalbumit
|   | Not That Kind 2000 | Freak of Nature 2001 |
Singlet albumilta Not That Kind
 ”I’m Outta Love” Julkaistu: 29. helmikuuta 2000  ”Not That Kind” Julkaistu: 16. lokakuuta 2000  ”Cowboys & Kisses” Julkaistu: 26. helmikuuta 2001  ”Made for Lovin’ You” Julkaistu: 26. heinäkuuta 2001
Not That Kind on yhdysvaltalaisen laulaja-lauluntekijä Anastacian debyyttialbumi, joka julkaistiin 16. marraskuuta 2000.
Kappaleet

Not That Kind – 3.20
I’m Outta Love – 4.02
Cowboys & Kisses – 4.32
Who's Gonna Stop the Rain – 5.00
Love is Alive – 4.07
I Ask of You – 4.27
Wishing Well – 3.57
Made for Lovin’ You – 3.57
Black Roses – 3.38
Yo Trippin – 3.35
One More Chance – 4.39
Same Old Story – 5.32
New Yorkin kuvernööri

| New Yorkin kuvernööri |
| --- | --- |
 lippu
 
 Nykyinen Kathy Hochul 24. elokuuta 2021 lähtien
Virka-asunto:  New Yorkin hallinnon asunto
Kauden pituus:  4 vuotta (uudelleenvalinta mahdollinen)
Perustettu:  30. heinäkuuta 1777
Ensimmäinen:  George Clinton
Kotisivut:  Governor Kathy Hochul
New Yorkin kuvernööri (engl. Governor of New York) on New Yorkin osavaltion ylin toimeenpanovallan haltija. Nykyinen kuvernööri on demokraatti Kathy Hochul, joka vannoi virkavalansa 24. elokuuta 2021 edeltäjänsä Andrew Cuomon erottua. Neljä kuvernööriä on yltänyt Yhdysvaltain presidentiksi: Martin Van Buren, Grover Cleveland, Theodore Roosevelt ja Franklin Roosevelt.
Kuvernöörin virkakauden pituus on neljä vuotta. Virkakausien määrää ei ole rajoitettu.
Mikäli kuvernööri ei voi hoitaa tehtäviään, niitä hoitaa varakuvernööri, joka valitaan samoissa vaaleissa kuvernöörin yhteydessä. Normaalioloissa varakuvernööri toimii osavaltion senaatin puheenjohtajana.
Pätevyys ja tehtävät

New Yorkin osavaltion perustuslain mukaan kuvernööriksi, tai varakuvernööriksi, valittavan henkilön tulee täyttää seuraavat ehdot:
Yhdysvaltain kansalainen
väh. 30-vuotias
on asunut osavaltiossa väh. 5 vuotta ennen vaaleja
Kuvernöörin tehtävät ovat osavaltion budjetin esittely, osavaltion lakien toimeenpaneminen, osavaltion tilasta ajoittainen puheen pitäminen sekä lakiesityksien hyväksyminen tai hylkääminen. Kuvernööri voi halutessaan kutsua joko osavaltion senaatin tai sekä ylä- että alahuoneen koolle ylimääräiseen istuntoon. Lisäksi hänellä on valtaa muuntaa tuomioita tai armahtaa rikollisia (paitsi maanpetoksien ja viraltapanojen kohdalla).
Kuvernöörillä, niin nykyisellä kuin entisilläkin, on valta toimittaa avioliittoon vihkiminen osavaltion alueella. Kuvernööri toimii myös automaattisesti New Yorkin kansalliskaartin ylipäällikkönä.
Nokia 3210

| Nokia 3210 |
| --- | --- |

Valmistaja:  Nokia
Julkaistu:  1999 
Käyttöverkot:  GSM 900/1800 
Mitat:  123,8 × 50,5 × 16,7–22,5 mm 
Paino:  151 g 
Värien lukumäärä:  yksivärinen 
Kamera:  ei 
Radio:  ei 
Infobox OKNimi-testi OK: 
Nokia 3210 on Nokian matkapuhelin, joka tuli markkinoille vuonna 1999. Puhelimessa on sisäänrakennettu antenni ja ennakoiva tekstinsyöttöominaisuus T9. Puhelin sisältää myös kolme peliä, vaihdettavat kuoret, herätyskellon ja soittoäänten sävellyksen.
Nokia 3210 -malli menestyi etenkin Pohjois-Amerikassa ja läntisessä Euroopassa. Sitä myytiin noin 160 miljoonaa kappaletta, mikä tekee siitä The Telegraph -lehden syksyn 2013 katsauksen mukaan maailman kaikkien aikojen toiseksi myydyimmän matkapuhelimen Nokia 1110:n jälkeen.
Aiheesta muualla

Kuvia tai muita tiedostoja aiheesta Nokia 3210 Wikimedia Commonsissa
Paul d’Amour

Paul d'Amour
Paul d'Amour (s. 12. toukokuuta 1967 Spokane) on yhdysvaltalaisen Tool-yhtyeen entinen ja alkuperäinen basisti.
D'Amour soitti alun perin kitaraa ja liittyi Toolin basistiksi Adam Jonesin esiteltyä hänet yhtyeelle. D'Amour soitti yhtyeen vuonna 1993 ilmestyneellä debyyttialbumilla Undertow, mutta hän erosi yhtyeestä vuonna 1995. Hän kertoi myöhemmin eroamisen syyksi sen, että hän koki roolinsa bändissä liian rajatuksi. Hän perusti yhtyeen Lusk, jolta ilmestyi vuonna 1997 psykedeelinen albumi Free Mars. Hänellä on ollut myös muita projekteja musiikin parissa ja vuodesta 2019 lähtien hän on soittanut bassoa Ministry-yhtyeessä.
Nokia 3200

| Nokia 3200 |
| --- | --- |

Julkaistu:  2003
Käyttöverkot:  GSM/GPRS/EDGE 900/1800/1900
Mitat:  107 × 45 × 20,8 mm
Paino:  90 g
Näytön kuvatarkkuus:  128 × 128
Värien lukumäärä:  4 096
Muisti:  1
Kamera:  CIF
Radio:  kyllä
Musiikkisoitin:  ei
Valmiusaika:  288 h
Puheaika:  4 h
Käyttöjärjestelmä:  Series 40
Tiedonsiirto:  XHTML, infrapuna, datakaapeli
Liitännät:  Pop-Port
Muuta:  Taskulamppu, kalenteri, laskin, herätyskello
Infobox OKNimi-testi OK: 
Nokia 3200 on Nokian valmistama matkapuhelin. Se tuli markkinoille vuonna 2003.
Aiheesta muualla

Käyttöohjeet (Arkistoitu – Internet Archive)
Nokia 3200 - Tuki
Nokia 3250

| Nokia 3250 |
| --- | --- |

Julkaistu:  syyskuu 2005
Käyttöverkot:  GSM/EDGE 900/1800/1900 
Mitat:  103,8 × 50 × 19,8 mm 
Paino:  130 g 
Näyttö:  2,1 tuumaa, TFT 
Näytön kuvatarkkuus:  176 × 208 pikseliä 
Värien lukumäärä:  262 144 
Suoritin:  ARM9 (235 MHz) 
Muisti:  sisäinen muisti 10 Mt, microSD-muistikorttipaikka 
Kamera:  2 megapikseliä (1 600 × 1 200), videokuvaus (176 × 144) 
Radio:  stereo FM-radio 
Musiikkisoitin:  kyllä
Valmiusaika:  245 h 
Puheaika:  3 h 
Käyttöjärjestelmä:  Symbian OS v9.1, S60 3rd edition 
Tiedonsiirto:  GPRS, (EDGE), Bluetooth, Pop-Port 
Liitännät:  Bluetooth, Pop-Port
Muuta:  Eri värivaihtoehtoja
Infobox OKNimi-testi OK: 
Nokia 3250 on matkapuhelin, joka kuuluu Nokian XpressMusic-sarjaan, jonka alustana on S60 3rd edition. Puhelimen näppäimistö kääntyy 180 astetta, kamera on sivulla ja laitteessa on erilliset musiikkinäppäimet.
Aiheesta muualla

Nokia 3250 - Tuki
Käyttöohjeet (Arkistoitu – Internet Archive)
Kuvia tai muita tiedostoja aiheesta Nokia 3250 Wikimedia Commonsissa
Oiva Sutinen

Oiva "Oissu" "Sutki" Sutinen (27. tammikuuta 1933 Koria – 12. elokuuta 1990) oli suomalainen pesäpalloilija 1950–1960-luvuilla. Hänen kasvattajaseuransa oli Korian Ponsi, ja mestaruussarjassa hän joukkueensa oli Kouvolan Pallonlyöjät. Sutki Sutinen pelasi muun muassa neljä Itä-Länsi-  ja neljä liitto-lehdistö -ottelua. Hänet muistetaan monista pesäpallokentillä tekemistään kepposista, joista ainakin kaksi johti aikoinaan jopa sääntömuutoksiin.
Sutinen oli yllätyksellinen peluri, joka pelasi suurimman osan aikaa ykkösvahtina ja jonka erikoislyöntejä olivat ns. ykköspiikkilyönnit. Juuri ykkösrajaan suunnattujen piikkilyöntien vuoksi syöttölautasta siirrettiin sääntömuutoksella taaksepäin. Toinen Sutisen aiheuttama sääntömuutos oli eräässä pelissä sattunut tapahtuma, jossa hän oli ykköspesällä pallo räpylässään, kun hän yhtäkkiä kutsui lukkarin ja kolmosvahdin luokseen neuvonpitoon. Sutinen antoi pallon salaa kolmosvahdin räpylään. Kun lukkarina toiminut Antero Viherkenttä teki valesyötön, irtosi vastustajajoukkueen pelaaja kakkospesältä kohti kolmospesää, jolloin kolmosvahti nosti pallon esiin räpylästään ja poltti pelaajan, ja Sutisen edustama joukkue voitti kyseisen ottelun. Vastapuoli teki tapauksesta protestin, joka ei mennyt läpi, koska mainitunlaista pallon piilottelua ei vielä tuolloin ollut säännöissä kielletty.
Sutinen kirjoitteli runoja, näytelmätekstejä, laulunsanoja, sketsejä, kronikoita jne. Hän esiintyi usein myös itse erilaisissa juhlissa luontaisten näyttelijäntaitojensa sekä hyvän lauluäänensä vuoksi. Hän oli myös menestyksekäs kaisa-biljardin pelaaja.
Ammatiltaan Sutinen oli ensin Kymi-yhtiön portinvartija, myöhemmin tiemestari sekä sittemmin kuolemaansa asti rakennusosaston työnjohtaja.
Saavutukset > Pelaajana

1 SM-hopea: 1955
2 SM-pronssia: 1954, 1959
4 Itä-Länsi-ottelua: 1954, 1956, 1957, 1959
Paul la Cour

| Paul la Cour> Henkilötiedot |
| --- | --- |
Syntynyt: 1902 Rislev, Tanska
Kuollut: 1956 (53–54 vuotta) Roskilde, Tanska)
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Paul la Cour (1902 Rislev, Tanska – 1956 Roskilde, Tanska) oli tanskalainen kirjailija, kriitikko ja kääntäjä. Osittain omaelämäkerrallisessa romaanissaan Kramer bryder op (1935) hän pohtii natsismin olemusta.
Normandian veitsi-isku 2016

Tiistaiaamuna 26. heinäkuuta 2016 kaksi jihadistijärjestö Isisin jäsentä hyökkäsi kirkkoon, otti kaksi nunnaa panttivangeiksi ja tappoi veitsellä 85-vuotiaan pappi Jacques Hamelin Normandiassa, Saint-Étienne-du-Rouvray’ssa. Hyökkääjät pakottivat papin polvilleen ja katkaisivat veitsellä hänen kaulansa. Yksi nunnista haavoittui vakavasti veitsi-iskun aikana. Toinen nunnista puolestaan pääsi pakoon ja poliisi ampui molemmat hyökkääjät heidän lähdettyään kirkosta.
Toinen hyökkääjistä oli yrittänyt vuonna 2015 mennä Syyriaan taistelemaan Isisin riveissä, mutta hänet oltiin käännytetty pois Turkin rajalla ja hän joutui vankilaan Ranskassa. Hän pääsi vapaaksi maaliskuussa 2016.[lähde? ]
Uhri

Iskun uhri oli Jacques Hamel (30. marraskuuta 1930 – 26. heinäkuuta 2016), joka syntyi Ranskan Darnétalissa. Hänet nimettiin kirkkoherraksi vuonna 1958 Le Petit-Quevillyssä ja vuonna 1967 Sotteville-lès-Rouenissa. Hän liittyi Saint-Étienne-du-Rouvrayn seurakuntaan vuonna 2000, ja vuonna 2005 hänestä tuli seurakunnan apulaispappi.